28/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizos Centrais
Información pública

CLAVE: DH. V15.22942 ANUNCIO CANTEIRA DA MINA, S. L., de conformidade co artigo 245 do Regulamento do Dominio Público Hidráulico, solicita autorización de vertido dun caudal máximo de 96.145 m 3 /ano ao rego da Braña Ancha (afluente do río Xallas) de augas residuais fecais, augas residuais pluviais de escorrenta e augas residuais industriais procedentes do lavado de áridos procedentes da explotación mineira “Canteira Costa do Cuzo n.° 129”, adicada á explotación de rocha granítica para a obtención de áridos, no concello de Santa Comba. As augas residuais pluviais e industriais xeradas nas súas instalacións son tratadas mediante 8 balsas de decantación das seguintes características: As augas residuais industriais usadas no lavado de áridos son depuradas nun decantados de Iodos de dimensións 8 m de diámetro e 5 m de alto e posteriormente nun filtro prensa, sendo recirculada novamente a auga depurada á balsa 2 para ser reutilizada na planta de lavado de áridos. As augas residuais pluviais son recollidas na balsa 1 fundamentalmente. Estas augas residuais recollidas na balsa 1 unha vez clarificadas pasan á balsa 2 e as augas residuais en exceso (non utilizadas na planta de lavado de áridos) son canalizadas á balsa D, de esta á E, e posteriormente á F, dende a cal son vertidas ao dominio público. As augas residuais pluviais da zona de instalacións e acopios conflúen nunha canle que as dirixe á balsa A, pasando sucesivamente á B, C, D, E, e finalmente á F, dende a cal son vertidas ao dominio público. As augas residuais fecais xeradas nas instalacións son depuradas nunha fosa séptica de 2.000 litros de capacidade e de dimensións 1,45 m de diámetro e 1,665 m de altura. Posteriormente, mediante unha condución de vertido de PVC de 6 m de lonxitude e 40 mm de diámetro, son conducidas a un canle (coordenadas UTM do punto de vertido á canle: X=514.865 e Y= 4.771.490) que conduce as augas residuais de lavado de áridos á balsa 1. Desta balsa son conducidas á balsa 2 conxuntamente co resto de augas residuais. As augas residuais procedentes da balsa F son vertidas a unha canle natural mediante dous tubos nas coordenadas UTM X= 515.407 e Y= 4.770.815; sendo as coordenadas UTM do punto de confluencia da canle natural co rego da Braña Ancha: X= 515.463 e Y= 4.770.604. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño - Santiago de Compostela e no Servizo Territorial Centro de Augas de Galicia sito na Praza de Vigo, 2 - Entlo., Santiago de Compostela; onda se atopa exposto o proxecto para que poida ser examinado por quen desexe. Santiago de Compostela, 3 de xullo de 2009. O xefe da Área de Vertidos Asdo.: Miguel Ángel Varela Sánchez